**EELNÕU 2023/155**

 **KOMISJONID:**

|  |  |
| --- | --- |
| eelarve- ja arengukomisjon | X |
| hariduskomisjon | X |
| kultuuri- ja spordikomisjon | X |
| majandus- ja keskkonnakomisjon | X |
| revisjonikomisjon | X |
| sotsiaalkomisjon | X |
| seeniorite nõukoda | X |
| noortevolikogu | X |

**VILJANDI LINNAVOLIKOGU**

OTSUS

### 26. jaanuar 2023 nr

Viljandi linna 2022. aasta aastapreemia

Viljandi Linnavolikogu 24.09.2015 määruse nr 60 “Viljandi linna aastapreemia“ alusel ning arvestades laekunud ettepanekuid Viljandi Linnavolikogu

**o t s u s t a b:**

1. Kinnitada salajase hääletuse tulemused.

2. Viljandi linna 2022. aasta aastapreemia saaja on \_\_\_\_\_\_\_\_\_\_\_\_\_\_\_\_ .

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

# Koostaja(d): Maarja Evert

**Esitatud:** 09.01.2023

**Esitaja:** Viljandi Linnavalitsus **Ettekandja:** Helmen Kütt

**Lk arv:** 5

**Hääletamine:** nõudmisel

Seletuskiri

**Viljandi linna 2022. aasta aastapreemia**

Eelnõu eesmärk on tunnustada füüsilist või juriidilist isikut või muud ühendust, mis ei ole juriidiline isik teo või saavutuse eest, mis on möödunud kalendriaastal olnud Viljandi linnale olulise tähtsusega.

Aastapreemia määramine toimub Viljandi Linnavolikogu 24.09.2015 määruse nr 60 “Viljandi linna aastapreemia“ alusel ning arvestades laekunud ettepanekuid.

Ettepanekuid esitati 17, kokku 13 isiku ja/või teo tunnustamiseks. Laekunud ettepanekute põhjal on koostatud koondtabel.

Preemia suurus on 2500 eurot pärast riigi poolt kehtestatud maksude mahaarvamist. Preemiaga kaasneb Viljandi linna aukiri ja Viljandi linna teenetemärk. Preemia saaja nimi kantakse Viljandi linna auraamatusse. Preemia antakse üle Eesti Vabariigi 104. aastapäevale pühendatud pidulikul kontsertaktusel või preemia saajale sobival ajal ning sobivas kohas.

|  |  |
| --- | --- |
| **Kandidaat** | **Põhjendus** |
| **Ingrid Uus** Esitati 2 korda(esitajad Tiina Zujenkov, Riina Viileberg) | Ukraina sõja algusest alates on Ingrid olnud väsimatu Ukraina abistaja. Oma pere ja põhitöö kõrvalt ning ka uneajast on Ingrid pühendunud ukrainlaste aitamisele nii rindel (võrgupunumine) kui ka meie Viljandis (kokkusaamised). Ta kuulub üle-eestilisse “Aitan kaitsta” võrgustikku, mis organiseerib tagala abi toimetamise Ukrainasse. Tema eestvedamisel punutakse Viljandis varjevõrke, kootakse sokke ning hakatakse koguma ka küünlavaha ja plekkpurke. Alates sügisest saab varjevõrke Ingridi eestvedamisel kolmel õhtul nädalas punuda Viljandi Linnaraamatukogus, aga sinnamaani käis ta punumist juhendamas erinevatel linna üritustel.Võrgu punumise juhendamine ja punumine ise on aga väike osa sellest tööst, mis ühe võrgu valmimiseks on vaja teha. Sellele eelneb suur ettevalmistus: sobivate kangaste leidmine ja kogumine, nende etteantud värvikaardi järgi õigetesse värvitoonidesse värvimine, materjali lõikumine. Selle töö teeb Ingrid suuremalt jaolt üksi, leides selleks aega töö ja pere kõrvalt.Ingridi tegevusel on oluline osa Viljandimaa panusest Ukraina vabadussõtta. Suur ajaline panus ilma tasu vastu saamata ei ole Ingridi motivatsiooni veel kaotanud.  |
| **Kondase Keskus**(esitaja Aime Kivistik) | Kondase Keskuse näitusekorraldajad väärivad aastapreemiat erakordselt ülevaatliku, põhjaliku ja huvitava näituse „Perekond Härm viies vaatuses“ koostamise ja eksponeerimise eest. Näituse koostamine on olnud väga töömahukas ja tulemus on muljetavaldav. See andis põhjaliku ülevaate Viljandi linna kunstielu ühe mahuka peatüki loost. Härmide perekond on jätnud sügava jälje Viljandi kunstiellu ja Kondase Keskuse näitus tõi selle eredalt esile. Kondase Keskus väärib tähelepanu ka muude aasta jooksul korraldatud näituste eest, kuid Härmide näitus oli eriti tähelepanuväärne ja suure külastatavusega.  |
| **Marko Koks**(esitaja Merlin Muts) | Ta on 10 aastat peale legendaarse treeneri Lembit Nelke surma vedanud üksinda Viljandi HC käsipalliklubi ja sel aastal viis ta HC meeskonna kevadel Balti Liiga võitjaks, ajalugu tehti ja 8aastase vaheaja järel tuli HC meeskond taas karikavõitjaks. |
| **Viljandi Oktooberfest/ MTÜ Suured teod**Esitati 2 korda(esitajad Allan Aedmaa, Viljandi Linnavolikogu Isamaa saadikurühm) | Hästi läbimõeldud kontseptsiooniga üritus, mis tõi Viljandi tugevalt kaardile ka väljaspool suve ja folki ning Viljandisse külalisi aastaajal, mis muidu on turismivaene. Seeläbi aitas edendada ka Viljandi ettevõtlust. Kaks õhtut praktiliselt täismaja *ca* 600 inimest mahutanud festivalitelgis. Telgis istudes oli tunne, nagu oleksid Saksamaal päris Oktoberfestil. Suurepärane teenindus, korraldus ja muusikaline programm. Lisaboonusena veel üle Eesti Baieri rahvariietest tühjaks laenutatud kostüümilaenutused ja laialdane kajastus nii üleriiklikus meedias kui ka Sakala juhtkirjas. Oktooberfesti näol on Viljandi saanud endale sügisese sündmuse, millel on potentsiaali muutuda traditsiooniliseks ja oodatud suursündmuseks, mis inimestel seostub Viljandi linnaga ja mis elavdab nii kultuurikalendrit kui toob sügisesse Viljandisse nii välis- kui siseturiste. Loodame, et 100 aasta pärast kõik teavad, et Oktooberfest on alati olnud Viljandis.  |
| Viljandi Linnaraamatukogu (esitaja Valimisliit Südamega Viljandis) | Silmapaistva tegevuse eest Ukraina sõjapõgenikke ning teisi linna kogukondlike tegevusi toetavate algatuste juures. Raamatukogus endas ning raamatukoguga koostöös on ellu viidud mitmeid sündmusi, arutelusid, kohtumisi ja töötube, mis aitavad kohalikel ja siia tulnud ukrainlastel paremini hakkama saada ning omavahelisi kontakte leida (keelekohvikud, dialoogid, arvamusrännak, teematunnid haridus- ja sotsiaalhoolekande asutustele, Eesti 2035 sihte toetavad teemanädalad ja -projektid jpm). |
| **Stefan Airapetjan** (esitaja Valmisliit Südamega Viljandis) | Sellel aastal esindas Eestit ja Viljandit Eurovisioonil Stefan Airapetjan. Viljandis sündinud, kasvanud ja elanud noormees on igal oma esinemisel rõhutanud, et on viljandlane. On teinud Viljandit suuremaks ning tuntumaks ja toonud linnale positiivset tähelepanu. Stefan viljandlase, suurepärase laulja, muusiku ja värske pisitütre isana on vääriline läbi eelneva muusikalise tegevuse eest olema 2022. aasta aastapreemia kandidaat. |
| **Haldi Välimäe, Ako Lehemets ja Kris-Katry Kohv / Kontsert “Ukraina heaks”**Esitati 3 korda(esitajad Valimisliit Südamega Viljandis, Reformierakond, Ditmar Martinson) | Ukraina toetuseks kontserdi korraldamise eest. 2022. aasta märtsis korraldati heategevuskontsert Ukraina Punase Risti toetuseks. Kontserdile tulid kokku Eesti tuntumad artistid ja kokku koguti üle 18 000 euro toetusi. Tegu on 2022. aasta suurima ühiskondliku aktsiooniga Viljandis, mis pälvis tähelepanu kõikjal Eestis. Kiirelt ja hästi korraldatud kõrgetasemeline kontsert olulisel teemal. |
| **Coop Viljandi, Viljandi Tarbijate Ühistu** (esitaja Viljandi Linnavolikogu Eesti Keskerakonna saadikurühm) | Coop Viljandi, Viljandi Tarbijate Ühistu poolt Viljandi linna Männimäe Maksimarketi ehitamise ja avamise eest, seda sellisel koroona-, energia- ja Ukraina sõja kriisi erakorraliselt keerulisel ajal. Tegemist on Viljandi linna suurima müügipinnaga poega.Koos Viljandi linna tegevuste ja arendustega selles piirkonnas on sellega välja arendatud, kujundatud ja kujunenud sisuliselt oma Viljandi lõunakeskus. |
| **Viljandi Jaani kogudus**(esitaja Helir-Valdor Seeder) | Viljandi Jaani kiriku ja koguduse 550-nda juubeliaasta sündmuste väärika ja õnnestunud korraldamise eest.**Toimunud sündmuste loetelu:** * 27.12.2021 Johannesepäeva õhtupalvus kaunimate jõululauludega. Kiriku ja koguduse juubeliaasta avamine.
* 14.-15.05.2022 Koraalimaraton. Kõik Kiriku Laulu- ja Palveraamatu koraalid katkematus ettekandes koraalimaraton.vka.ee.
* 16.-27.05.2022 ja 1.10-30.11.2022 Külla Pühale Frantsiskusele. Õppekäigud kooliõpilastele: Viljandi vanima pühakoja ajalugu ja tänapäeva tutvustavad Püha Frantsiskus ja Püha Klaara.

 Installatsioon „Rahu ja headust!Viljandi Kunstikooli õpetajate ja õpilaste poolt Ukraina kevadel kavandatud installatsioon kujutab linnuparve kiriku võidukaare all ning kuldseid lilleõisi kirikupunkidel. * 4.-10.06.2022 Kohvik „Viis Leiba Ja Kaks Kala“ Jaani kiriku keldrisaalis. Kohviku müügitulu annetatakse Jaani kiriku remondiks.
* 3.-5.06.2022 Hansakirik Viljandi XXX hansapäevadel. Tornikülastused, kohvik, kontserdid.
* 10.06.2022 Kirikute Öö. Kirikunaljade tund, palvehelmeste töötuba, kirikukohvik.
* 16.06.2022 Naisansambel „Irise“ 25. sünnipäeva kontsert. Kontserdi annab ansambel „Iris“ oma laulu- ja tantsusõpradega.
* 22.06-31.08.2022 Näitus „Kirik linna südames“ Viljandi mõisapargis. Näitus tutvustab viie ja poole sajandi vanuse pühakoja ajalugu ja tänapäeva pildis ja sõnas.
* 1.10-30.11.2022 Õpilaste sõnalise omaloomingu konkurss „Rahu ja headust!“. Viljandi Jaani kiriku 550. aastapäevale pühendatud konkursil kutsutakse osalema 1.-12. klasside õpilasi.
* 06.10.2022 Frantsiskusepäeva konverents „Kas Frantsiskus elab meis edasi?“. Konverents heidab pilgu viie ja poole sajandi vanuse kiriku ja koguduse eilsesse, tänasesse ja homsesse.
* 5.11.2022 PÄIKESELAUL 2022 Püha Frantsiskuse „Päikeselaulust“ inspireeritud laste ja noorte omaloominguliste laulude konkurss.
* 14.-17.12.2022 JAANI JÕULUMAA. Viljandi vanimas pühakojas ja selle ümbruses toimuv jõulumaa avab jõulupühade kristlikku sõnumit ja kombestikku ning pakub tegevust kogu perele.
* 27.12.2022 Viljandi Jaani kiriku ja koguduse 550. aastapäeva tänujumalateenistus. Jutlustab peapiiskop Urmas Viilma.
 |
| **Mait Hunt** (esitajad Janika Gedvil ja Inga Jaakson) | Juba teist talve pole Uueveski linnaosa elanikel muret kõnniteede lumest puhtaks rookimisega, sest kollase vilkuriga ATV teeb seda vähemalt kaks korda päevas. Mait Hunt teeb seda omast vabast tahtest, oma vahenditest ja oma vabast ajast. Puhtaks on lükatud ka Uueveski COOPi poe parkla, et meie inimestel oleks mugav autoga poe ette sõita. Tänu Maidu vabatahtlikule tööle on kõnniteede lumekoristuse kohustuse mure murtud ka piirkonna pensionäridel. Juba aastaid on nad mures, et teenust tellida on eelarvele liigne summa ja endal enam rammu lumelabidaga tööks ei jätku. Mait Hunt väärib kogukonna tänu ja linna poolset tunnustust, sest just sellised inimesed teevadki Viljandis elamise toredaks ja turvaliseks. |
| **Jõulud Viljandis 2022 sündmustesarja korraldajad (Vilja Volmer-Martinson, Kristi Kangilaski, Laineli Parrest ja kogu abistav tiim)**(esitaja Ege Enok) | Tunnustus ja tänu, et Viljandi inimestel oli võimalus jõulude eel ühiselt kokku tulla ja jõulumaagiat nautida tänu "Jõulud Viljandis 2022" sündmusele, mis pühapäeviti kutsus inimesi Vabaduse platsile, kell 15-17 vahemikus ja mille raames toimus erinevaid meelelahutuslikke tegevusi kogu perele. Hindan kõrgelt, et erinevatel inimestel ja eriti, et noortel, oli võimalik oma tooteid müüa ja et linnavalitsus oli esindatud heategevusliku müügiletiga.Lisaväärtust ja terviklikkust lõi kogu sündmusele see, et viljandlaste endi jõuluhõngu tekitajatest pandi kokku armas ja ehe näitus. Usun, et selliseid sündmusi, mis annavad põhjust inimestel koguneda ja rõõmustada ning kogeda kuuluvustunnet, on väga vaja, eriti kui maailmas on segane ja keeruline aeg. Ilus kingitus meie linnale! Aitäh!Viide sündmusele: <https://www.facebook.com/events/1308739883298077/1308739889964743/> |
| **Loov Viljandi**(esitaja Kris Süld) | Särtsu loomise eest kodulinna taasatraktiivseks muutmise projekti nii järvefoorumi kui Tartu tänaval toimunud festivaliga. Kogukonnasäde, millel on potentsiaal kasvada leegiks, mis sütitab linlasi Viljandit linnana taasmõtestama. |
| **Viljandi Vabaduse platsi rekonstrueerimine** (esitaja Ljudmila Nugis) | Oluline panus Viljandi linna arengusse ja linna keskkonda nii elanikkonna kui ka turismi seisukohast. |

(allkirjastatud digitaalselt)

Maarja Evert

avalike suhete spetsialist